**Swyddog Cyfathrebu**

**AM RHWYDWAITH CYDRADDOLDEB MENYWOD (RhCM) CYMRU**

[RhCM Cymru](https://wenwales.org.uk/cy/) yw prif elusen cydraddoldeb rhywedd Cymru. Ein gweledigaeth yw Cymru sy’n rhydd rhag gwahaniaethu ar sail rhywedd, lle mae gan bawb gyfle ac awdurdod cyfartal i lywio cymdeithas a’u bywydau eu hunain.

Fel sefydliad aelodaeth, rydym yn gweithio mewn clymblaid â’n haelodau sefydliadol ac unigol trwy cysylltu, ymgyrchu a hyrwyddo menywod i wireddu ein gweledigaeth.

**AM Y RÔL**

Byddwch yn atebol i’r Pennaeth Cyfathrebu ac Ymgysylltu, gan chwarae rhan allweddol wrth gyfathrebu gwaith hanfodol RhCM ac ymgysylltu â’n haelodaeth amrywiol. Byddwch yn cefnogi'r Pennaeth Cyfathrebu ac Ymgysylltu a chydweithwyr mewn polisi ac ymgyrchoedd i ysgogi cefnogwyr, hysbysu mewn modd hygyrch, a dylanwadu ar farn - bob amser trwy lens groestoriadol. Bydd gennych ddiddordeb mawr mewn cynrychiolaeth amrywiol a chyfartal yng ngwleidyddiaeth Cymru, mater ymgyrchu sydd o bwys i RhCM.

Bydd y rôl yn rhoi’r cyfle i chi ddatblygu ystod eang o gynnwys effeithiol a dylanwadol i yrru ein gweledigaeth yn ei blaen. Os ydych chi'n angerddol am gydraddoldeb rhywedd, wedi'ch cymell i wneud newid gwirioneddol i fenywod yng Nghymru, a bod gennych sgiliau cyfathrebu rhagorol, efallai mai dyma'r rôl i chi.

Siaradwr Cymraeg: Dymunol

**Mae’r prif ddyletswyddau’n cynnwys, ond heb fod yn gyfyngedig i:**

* Cefnogi'r Pennaeth Cyfathrebu ac Ymgysylltu i greu a gweithredu cynlluniau cyfathrebu
* Dylunio a chreu cynnwys cyfryngau cymdeithasol, gan gynnwys graffeg a fideos
* Diweddaru'r wefan a sicrhau bod y cynnwys yn gyfredol ac yn gywir, ysgrifennu copi a blogiau
* Adrodd ar ddadansoddeg ein cyfryngau cymdeithasol a gwefannau
* Cydgysylltu â phartneriaid allanol megis dylunwyr graffeg, argraffwyr a chrewyr cynnwys eraill yn ôl yr angen
* Cefnogi'r Pennaeth Cyfathrebu ac Ymgysylltu i ddatblygu a gweithredu cynlluniau ymgysylltu ag aelodaeth i dyfu a chynnal ein clymblaid
* Gwerthuso digwyddiadau, ymgyrchoedd ac aelodaeth
* Cefnogi’r cyflwyniad a hyrwyddiad o ddigwyddiadau
* Cynorthwyo i ymdrin ag ymholiadau'r cyfryngau a drafftio datganiadau i’r wasg neu erthyglau
* Datblygu deunyddiau marchnata traddodiadol ar gyfer ymgyrchoedd e.e. taflenni
* Prawf ddarllen

**MEINI PRAWF PROFIAD A SGILIAU**

|  |  |  |
| --- | --- | --- |
| **Profiad** | **Hanfodol** | **Dymunol** |
| Datblygu cynlluniau cyfathrebu |  | x |
| Gweithio ar draws ystod o lwyfannau cyfryngau cymdeithasol gan gynnwys X, Instagram a Facebook | x |  |
| Cynhyrchu a golygu cynnwys ar gyfer amrywiaeth o gynulleidfaoedd | x |  |
| Cynnal a chadw gwefannau | x |  |
| Ysgrifennu erthyglau, datganiadau i'r wasg, a blogiau |  | x |
| **Sgiliau**  | **Hanfodol** | **Dymunol** |
| Sgiliau dylunio graffeg sylfaenol (e.e. defnyddio Canva neu offer eraill) | x |  |
| Creu riliau a ffilmiau byr | x |  |
| Defnyddio Mailchimp |  | x |
| Defnyddio WordPress |  | x |
| Sgiliau cyfathrebu ysgrifenedig a llafar rhagorol | x |  |
| Cymraeg llafar ac ysgrifenedig Lefel B1\* (gweler y tabl isod), neu dystiolaeth i ddangos ymrwymiad parhaus i ddysgu Cymraeg i’r lefel hon |  | x |
| Rheoli amser, gyda'r gallu i drefnu llwyth gwaith a blaenoriaethu tasgau i gwrdd â therfynau amser | x |  |
| Sgiliau rhyngbersonol cryf er mwyn rhyngweithio'n effeithiol ag ystod amrywiol o aelodau, darpar aelodau, a rhanddeiliaid eraill |  |  |

|  |  |  |
| --- | --- | --- |
| **Gwybodaeth a dealltwriaeth** | **Hanfodol** | **Dymunol** |
| Cydraddoldeb rhywedd a hawliau menywod yng Nghymru | x |  |
| Y trydydd sector yng Nghymru | x |  |
| Deddfwriaeth diwygio etholiadol yng Nghymru |  | x |
| **Gofynion eraill** |  |  |
| Ymrwymiad i ymarfer gwrth-wahaniaethol a chyfleoedd cyfartal. Y gallu i gymhwyso lens groestoriadol i bob maes gwaith | x |  |
| Sylw brwd i fanylion | x |  |
| Addysg lefel gradd neu gyfwerth |  | x |

* **Lleoliad:** Gweithio o bell / Swyddfa yng Nghaerdydd / Hybrid
* **Cyflog:** £26 – 30k (pro rata)
* **Oriau gweithio:** 22.5 awr (60%) neu 30 awr (80%) yr wythnos (yn amodol ar gyllid)
* **Math o gontract**: Cyfnod penodol o 1 flwyddyn gyda'r potensial i ymestyn
* **Gweithio hyblyg**

**Sut i ymgeisio**

Anfonwch CV a llythyr ategol (dim mwy na 2 ochr A4). Dangoswch sut rydych chi'n bodloni meini prawf y swydd a dywedwch wrthym pam mai chi yw'r person cywir ar gyfer y rôl. Cynhwyswch hefyd ddarn o waith ysgrifenedig (e.e. erthygl, blog neu gyfwerth) yn Gymraeg a/neu Saesneg (1 tudalen ar y mwyaf).

E-bostiwch eich cais a’r [Ffurflen Cyfleoedd Cyfartal](https://wenwales.org.uk/wp-content/uploads/2024/07/Equal-Opportunities-Form-Cym.docx) i recruitment@wenwales.org.uk

Rydym yn croesawu’n enwedig ymgeiswyr Du, Asiaidd a lleiafrifoedd ethnig (BAME), anabl a LHDTC+ wrth i ni ymdrechu i gynrychioli’n llawn yr holl nodweddion gwarchodedig yn ein sefydliad.

* **Dyddiad cau:** 21 Gorffennaf 2024, 5yp
* **Cyfweliad ar-lein:** 24 Gorffennaf 2024

|  |  |  |
| --- | --- | --- |
| **Lefel Iaith Cymraeg** | **Siarad (rhyngweithio a chynhyrchu)** | **Ysgrifennu** |
| A0 | Nid wyf yn medru siarad Cymraeg o gwbl. | Nid wyf yn medru ysgrifennu Cymraeg o gwbl. |
| A1 | Rwy’n gallu :* rhyngweithio mewn ffordd syml ar yr amod bod y person arall yn barod i siarad yn araf, ailadrodd neu aralleirio pethau, ynghyd â bod yn barod i’m helpu
* defnyddio ymadroddion a brawddegau syml e.e. cyflwyno fy hunan neu berson arall
* gofyn ac ateb cwestiynau cyfarwydd e.e. ‘Ble ydych chi’n byw?’

  | Rwy’n gallu:* ysgrifennu neges fer syml ar ffurf e‑bost neu nodyn, gan gynnwys yr amser, y dyddiad a’r lleoliad
* llenwi ffurflenni â’m manylion personol, e.e. enw, cyfeiriad a rhif ffôn.
 |
| A2 | Rwy’n gallu:* siarad mewn iaith syml ar bynciau cyfarwydd
* cymryd rhan mewn sgyrsiau cymdeithasol byr iawn, hyd yn oed er nad ydwyf fi, fel arfer, yn gallu cadw’r sgwrs i fynd ohono’i hunan
* defnyddio cyfres o ymadroddion i ddisgrifio ac ateb cwestiynau am fy nheulu a phobl eraill, y tywydd
* trosglwyddo cyfarwyddiadau neu negeseuon ffôn syml.
 | Rwy’n gallu:* ysgrifennu nodiadau syml byr, gan gysylltu brawddegau syml â chysyllteiriau syml fel ‘a’, ‘ond’ ac ‘oherwydd’
* ysgrifennu llythyr neu e-bost syml iawn, e.e. yn diolch i rywun am wneud rhywbeth.

  |
| B1 | Rwy’n gallu:* manteisio ar ystod eang o iaith syml i ddelio â’r rhan fwyaf o sefyllfaoedd sy’n debygol o godi yn fy ngwaith
* deall ystyr gyffredinol e‑byst a llythyrau yn ymwneud â’m maes diddordeb, ynghyd â llythyrau damcaniaethol o fewn cwmpas fy ngwaith
* dechrau sgwrsio’n fyrfyfyr ar bynciau sy’n gyfarwydd imi, e.e. teulu, diddordebau, gwaith, teithio a digwyddiadau cyfredol
* cynnig cyngor ar faterion syml, i gleientiaid o fewn cwmpas fy ngwaith
* disgrifio profiadau a digwyddiadau,  gobeithion ac uchelgeisiau
* rhoi rhesymau ac esboniadau am fy marnau a’m cynlluniau, yn gwta.

  | Rwy’n gallu:* cymryd nodiadau gweddol gywir mewn cyfarfodydd neu seminarau lle mae’r pwnc yn un cyfarwydd ac yn rhagweladwy
* ysgrifennu llythyrau neu e‑byst yn disgrifio digwyddiadau, profiadau ac argraffiadau
* ysgrifennu memoranda neu e-byst anffurfiol i gyflwyno gwybodaeth.
 |
| B2 | Rwy’n gallu:* gwrando ar, deall a chyfrannu at drafodaethau mewn cyfarfodydd a seminarau
* cymryd rhan weithredol mewn trafodaethau o fewn cyd‑destunau cyfarwydd
* mynegi barn yn glir
* cyflwyno disgrifiadau manwl a chlir ar ystod eang o bynciau yn ymwneud â’m gwaith
* ehangu a chefnogi syniadau â phwyntiau atodol ac enghreifftiau perthnasol
* egluro safbwynt ar bwnc cyfoes gan roi manteision ac anfanteision y gwahanol opsiynau
* rhoi cyflwyniad clir ar bynciau cyfarwydd.
 | Rwy’n gallu:* ysgrifennu darnau byr o ohebiaeth fusnes, ar ffurf llythyr neu e‑bost, ar ystod eang o bynciau sy’n ymwneud â’m gwaith neu fy maes diddordeb, a hynny mewn Cymraeg safonol heb ddefnyddio templed (ond gan ddefnyddio gwirydd sillafu, geiriadur, adnoddau technegol a.y.b. pan fo angen)
* cymryd nodiadau neu ysgrifennu adroddiadau, gan drosglwyddo gwybodaeth neu roi rhesymau o blaid neu yn erbyn safbwynt arbennig.
 |
| C1 | Rwy’n gallu:* mynegi fy hunan yn rhugl ac yn ddigymell
* defnyddio iaith yn hyblyg ac yn effeithiol at ddibenion cymdeithasol a phroffesiynol, gan gyfrannu’n hyderus at gyfarfodydd a chyflwyniadau ar lafar
* ffurfio syniadau a barnau, gan sicrhau bod fy nghyfraniadau’n berthnasol i siaradwyr eraill
* ymateb yn briodol i sefyllfaoedd diwylliannol a chymdeithasol gwahanol
* cyflwyno disgrifiadau clir a manwl o bynciau cymhleth gan gyflwyno is-themâu, gan ddatblygu pwyntiau penodol, ynghyd â chloi’r cyflwyniad â chasgliad priodol.
 | Rwy’n gallu:* ysgrifennu testunau wedi’u strwythuro’n glir, ynghyd â mynegi safbwyntiau am gyfnod hir
* ysgrifennu esboniadau manwl ar bynciau cymhleth ar ffurf e-bost, llythyr, traethawd neu adroddiad, gan danlinellu’r materion perthnasol
* ysgrifennu gwahanol fathau o destunau mewn arddulliau sy’n briodol i’r gynulleidfa sydd mewn golwg.
 |
| C2 | Rwy’n gallu:* deall adroddiadau ac erthyglau yr wyf yn dod ar eu traws yn fy ngwaith, gan gynnwys syniadau cymhleth wedi’u mynegi mewn iaith gymhleth
* cymryd rhan yn ddiymdrech mewn trafodaeth
* mynegi fy hunan yn rhugl a chyfleu arlliwiau ystyr yn gywir
* addasu ac ailstrwythuro fy nghyfraniad wrth imi gwrdd ag unrhyw anhawster a wynebir, mor esmwyth fel braidd nad yw pobl eraill yn ymwybodol ohono
* cynghori ar faterion cymhleth, anodd a chynhennus megis materion cyfreithiol neu ariannol, i’r graddau y mae fy ngwybodaeth arbenigol yn ymestyn
* cyflwyno disgrifiadau neu ddadleuon yn dda, yn llyfn ac yn glir, yn y cywair sy’n briodol i’r cyd-destun, ac sydd â strwythur rhesymegol ac effeithiol sy’n helpu i dynnu sylw’r sawl sy’n gwrando ar y pwyntiau arwyddocaol.
 | Rwy’n gallu:* cymryd nodiadau llawn a chywir a pharhau i gymryd rhan mewn cyfarfodydd a seminarau
* ysgrifennu testunau wedi’u strwythuro’n dda ac yn llyfn ac yn y cywair priodol
* ysgrifennu adroddiadau neu erthyglau technegol gymhleth strwythuredig sy’n helpu i dynnu sylw’r sawl sy’n darllen, at y pwyntiau arwyddocaol
* ysgrifennu adolygiadau o weithiau proffesiynol a/neu rai llenyddol.

  |